
Ministru kabineta noteikumi Nr. 589
Rīgā 2024. gada 3. septembrī (prot. Nr. 35 25. §)
Grozījumi Ministru kabineta 2023. gada 22. augusta noteikumos Nr. 475 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.3.i. investīcijas "Ilgstošas sociālās aprūpes pakalpojuma noturība un nepārtrauktība: jaunu ģimeniskai videi pietuvinātu aprūpes pakalpojumu sniedzēju attīstība pensijas vecuma personām" otrās kārtas īstenošanas un uzraudzības noteikumi"
Izdoti saskaņā ar Likuma par budžetu un finanšu vadību 19.3 panta otro daļu
· Izdarīt Ministru kabineta 2023. gada 22. augusta noteikumos Nr. 475 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.3.i. investīcijas "Ilgstošas sociālās aprūpes pakalpojuma noturība un nepārtrauktība: jaunu ģimeniskai videi pietuvinātu aprūpes pakalpojumu sniedzēju attīstība pensijas vecuma personām" otrās kārtas īstenošanas un uzraudzības noteikumi" (Latvijas Vēstnesis, 2023, 164. nr.; 2024, 133. nr.) šādus grozījumus:
· 1. Izteikt 18. punktu šādā redakcijā:
· "18. Projekta iesnieguma sagatavošanai un iesniegšanai vadības informācijas sistēmā paredz ne mazāk kā 50 darbdienas no projektu iesniegumu atlases izsludināšanas dienas oficiālajā izdevumā "Latvijas Vēstnesis" un tīmekļvietnē www.cfla.gov.lv. Projekta iesniedzējs sagatavo un iesniedz projekta iesniegumu vadības informācijas sistēmā un tam pievieno:
· 18.1. šo noteikumu 48.11. apakšpunktā minēto pārvaldes lēmumu vai pilnvarojuma līgumu, ja finansējuma saņēmējs ģimeniskai videi pietuvinātu pakalpojumu paredz sniegt šo noteikumu 4.2. apakšpunktā minētajām personām;
· 18.2. šo noteikumu 14.2. apakšpunktā minētā finansējuma saņēmēja ar pašvaldību noslēgto nodomu protokolu par sadarbību ģimeniskai videi pietuvināta pakalpojuma sniegšanā investīcijas otrās kārtas projektā izveidotajā infrastruktūrā, ja finansējuma saņēmējs ģimeniskai videi pietuvinātu pakalpojumu paredz sniegt šo noteikumu 4.1. apakšpunktā minētajām personām."
· 2. Izteikt 48.12.3. apakšpunktu šādā redakcijā:
· "48.12.3. ģimeniskai videi pietuvinātu sociālo pakalpojumu sniegšanas laikposmu, kas nav ilgāks par 10 gadiem;".

